stanford-oval/wikipedia huggingface dataset:
Färsaarten Pohjolan talo

Pohjolan talo
Färsaarelaisten taiteilijoiden näyttely 1984 Pohjolan talossa
Färsaarten Pohjolan talo (fääriksi Norðurlandahúsið í Føroyum) on Färsaarten tärkein kulttuurikeskus. Talo sijaitsee Tórshavnissa ja se vihittiin 1983. Sen tarkoituksena on edistää pohjoismaista ja färsaarelaista kulttuuria. Sinne voivat kuitenkin myös muut kuin pohjoismaiset taiteilijat asettaa töitään näytteille. Talon arkkitehtuurissa on perinteisiä piirteitä, kuten turvekatto, jonka ansiosta kattotyyppi on yleistynyt seudulla.
Ajatuksen Pohjolan talosta keksi tiettävästi Pohjoismaiden neuvoston aikaisempi färsaarelainen jäsen Erlendur Patursson (1913−1986). Vuonna 1977 julistettiin Pohjoismaissa arkkitehtuurikilpailu, ja siihen osallistui 158 arkkitehtia. Kilpailun voittivat norjalainen arkkitehti Ola Steen ja islantilainen arkkitehti Kolbrún Ragnarsdóttir. Pohjoismaiden neuvosto tuki hanketta, ja sen osuus kuluista oli kaksi kolmasosaa. Lopusta vastasi Färsaarten hallitus. Kokonaiskustannukset olivat 70 miljoonaa Färsaarten kruunua. Rakennus on siten tavallaan samalla neuvoston lähetystö. Rakennus avattiin käyttöön 8. toukokuuta 1983. Rakennuksella on yhteispohjoismainen johto.
Pohjolan talo on Pohjoismaiden ministerineuvoston alainen kulttuuriorganisaatio, ja ministerineuvosto subventoi vuosibudjetista 92 prosenttia, kun taas Färsaarten hallitus vastaa lopuista kahdeksasta prosentista. Tavoitteena on edistää Färsaarten kulttuurielämää ja tiivistää saarten ja muun Pohjolan kulttuurielämän keskinäisiä yhteyksiä.
Arkkitehtuuri

Pohjolan talo on kaksikerroksinen, ja siinä on Tanskasta hankittu suurista lasiosista ja teräspalkeista muodostuva rakenne. Katto on perinteinen islantilainen turvekatto, jonka on tarkoitus sulautua ympäristöön. Lattia on norjalaista graniittia. Färsaarilla luontainen kallioperä on basalttia. Kalusteet ovat Suomesta, seinien verhoilu Ruotsista. Lasiseinistä on hyvä näköala Tórshavniin, merelle ja lähimpään saareen Nólsoyiin.
Talossa on aula, kahvio, parkettilattiainen tanssisali, jossa voidaan tanssia perinteisiä saarelaistansseja ja pitää näyttelyitä, sekä sali johon mahtuu 400 henkeä. Lisäksi on amfiteatterimainen tila, joka voidaan yhdistää suureen saliin.
Aiheesta muualla

Pohjolan talon kotisivu (tanskaksi)
Kuvia tai muita tiedostoja aiheesta Färsaarten Pohjolan talo Wikimedia Commonsissa
Geeta Dutt

Geeta Dutt
Geeta Dutt (bengaliksi গীতা দত্ত; 23. marraskuuta 1930 – 20. heinäkuuta 1972) oli intialainen laulaja. Hän syntyi nimellä Geeta Ghosh Roy Chowdhuri Faridpurissa, nykyisen Bangladeshin alueella, ja muutti vuonna 1942 Mumbaihin. Hän tuli tunnetuksi useiden intialaisten elokuvien musiikista. Laulujen joukossa on ”Aaj sajan mohe ang lagalo” elokuvasta Pyaasa (1957), jonka ohjaajan Guru Duttin kanssa Geeta oli mennyt naimisiin 26. toukokuuta 1953. Pari sai kolme lasta.
Tunnettujen Duttille lauluja tehneiden säveltäjien joukossa olivat Sachin Dev Burman ja O. P. Nayyar.
Vuonna 1946 elokuvauransa aloittanut Dutt esiintyi myös näyttelijänä elokuvassa Badhu Bharan (1967). Guru Dutt kuoli vuonna 1964 ja Geeta itse kuoli maksakirroosiin 41-vuotiaana vuonna 1972.
Aiheesta muualla

Geeta Dutt Internet Movie Databasessa. (englanniksi)
Profiili sivulla Hindilyrics.net (Arkistoitu – Internet Archive) (englanniksi)
Geertruidenberg

| Geertruidenberg |
| --- | --- |
 Geertruidenbergin kaupungintalo
 lippu:  vaakuna
 Geertruidenberg
 Koordinaatit: 51°42′00″N, 04°51′00″E 
Valtio:  Alankomaat
Provinssi:  Pohjois-Brabant
Kaupunkioikeudet:  1213
Hallinto:  
 – Pormestari:  Marian Witte (sitoutumaton)
Pinta-ala:  
 – Kokonaispinta-ala:  29,64 km²
 – Maa:  26,64 km²
Väkiluku (2011):  21 515
 – Väestötiheys:  808 as./km²
 
 www.geertruidenberg.nl 
Infobox OKVirheellinen NIMI-arvo: 
Geertruidenberg on kaupunki Pohjois-Brabantin provinssissa Alankomaissa. Se sai kaupunkioikeudet vuonna 1213 ja nimettiin Nivellesin luostarin abbedissa Gertrudin mukaan.
Geertruidenbergin kaksi ensimmäistä vuosisataa olivat sen kukoistuskautta, kunnes sota ja tulva 1400-luvun alkupuolella pysäyttivät kasvun. Nykyään se on pieni kaupunki, jossa asuu 21 515 asukasta.
Geertruidenbergin halki virtaa Dongejoki, joka laskee Ameriin. Kaupungissa toimii hiilivoimalaitos Amercentrale, joka on teholtaan 625 megawattia. Sen yksiköistä osa on suljettu, ja biomassan polttoaineosuutta hiilen sijasta lisätään.
Aiheesta muualla

Kuvia tai muita tiedostoja aiheesta Geertruidenberg Wikimedia Commonsissa
Gentin rauha

Gentin rauhan allekirjoittaminen vuonna 1814. Etualalla kättelevät Britannian edustaja James Gambier ja Yhdysvaltain John Quincy Adams.
Gentin rauha (engl. Treaty of Ghent) solmittiin vuoden 1812 sodan päätteeksi 24. joulukuuta 1814 Yhdysvaltain ja Ison-Britannian välille. Rauhansopimus allekirjoitettiin Gentissä, Belgiassa.
Neuvottelut rauhansopimuksesta aloitettiin Gentissä elokuussa 1814. Taistelut jatkuivat vielä joitakin viikkoja rauhansopimuksen allekirjoittamisen jälkeen, koska uutinen rauhasta ei heti tavoittanut Pohjois-Amerikkaa.[lähde? ] Yhdysvaltain senaatti ratifioi sopimuksen yksimielisesti 16. joulukuuta 1815.
Rauhansopimusta allekirjoitettaessa Britanniaa edusti Henry Goulburn sekä Yhdysvaltoja Albert Gallatin, Henry Clay, John Quincy Adams ja John Holmes.
Rauhansopimus ei juurikaan tuonut muutosta sodan pääasialliseen syyhyn, joka oli Kuninkaallisen laivaston tapa kaapata amerikkalaislaivojen miehistöä omaan vahvuuteensa; siitä luovuttiin vasta Napoleonin sotien päätyttyä.
Aiheesta muualla

Kuvia tai muita tiedostoja aiheesta Gentin rauha Wikimedia Commonsissa
Gagarin Park

Gagarin Park on huvipuisto Pietarissa, Venäjällä.
Puistossa on sekä isoja että lapsille suunnattuja laitteita. Gagarin Parkin suosituimpiin laitteisiin kuuluu ainakin vuoristorata Amerikanskie Gorki, jossa on muutamia hauskoja yllätyksiä matkan varrella. Gagarin Parkissa on myös yksi Euroopan hurjimmista laitteista HipHop.
Puistosta voi löytää myös vanhoja harvinaisuuksia yhdysvaltalaisilta valmistajilta ja myös yksinkertainen venäläinen pienoisfrisbee.
Historiaa

Gagarin Park rakennettiin Moskovan Voitonpuiston sisälle, joka sijaitsee kaupungin keskustasta hieman etelään. Puistoa varten rakennettiin oma metroasema, Park Popedy, jolta on vain pieni kävelymatka huvipuistoon. Puiston ensimmäisiin laitteisiin kuuluva Maailmanpyörä rakennettiin puiston ulkopuolelle, joten se on hieman eristyksissä muusta laitealueesta. Maailmanpyörä ei itse asiassa edes kuulu Gagarin Parkiin. Lähes kaikki puiston laitteet ovat jo vanhoja, sillä uusia laitteita ei ole rakennettu 2000-luvulla.
Laitteita

Amerikanskie Gorki, vuoristorata
Cobra, pieni varsikaruselli
Galaktika, lauttakeinu
Gusenitsa, pieni vuoristorata
Hiphop, hurja kieputuslaite
Kamikaze, lauttakeinu
Ketjukaruselli
Maailmanpyörä
Vals, pieni varsikaruselli
Jumpin Star
Fx

Fx tarkoittaa seuraavia:
FedEx, IATA-koodi FX, lentoyhtiö
France métropolitaine, ISO 3166-1 -koodi FX, valtio tai muu maantieteellinen alue, käytössä 1990-luvulla, nykyisin käytössä koodi FR
FX, yhdysvaltalainen televisiokanava
FX, italialainen televisiokanava
FX, persialainen televisiokanava
Mozilla Firefox, FX, selain.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fx”, voi hakea sivunnimihaulla, laajalla sivunnimihaulla tai tekstihaulla.
Fuzzy Zoeller

Fuzzy Zoller
Frank Urban "Fuzzy" Zoeller, Jr. (s. 11. marraskuuta 1951 New Albany, Indiana) on yhdysvaltalainen golfaaja. Hän voitti The Masters Tournamentin 1979 sekä Yhdysvaltain avoimen golfturnauksen 1984 ja sai Bob Jones -palkinnon vuonna 1985.
Myöhemmällä urallaan Zoeller on muun muassa voittanut PGA:n seniorimestaruuden 2002.
Geertje Wielema

| Mitalit | Mitalit | Mitalit |  |
| --- | --- | --- | --- |
|  Wielema vuonna 1955. |  Wielema vuonna 1955. |  Wielema vuonna 1955. |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 100 m selkäuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Torino 1954 | 100 m selkäuinti |  |
|  Hopeaa | Torino 1954 | 4x100 m vapaauintiviesti |  |
|  Pronssia | Torino 1954 | 100 m vapaauinti |  |
Geertje Wielema (24. heinäkuuta 1934 Hilversum – 18. elokuuta 2009 Almere) oli alankomaalainen uimari, olympiamitalisti ja Euroopan mestari.
Wielema voitti olympiahopeaa 100 metrin selkäuinnista Helsingissä 1952, missä hän osallisttui myös 400 metrin vapaauintiin. Wielema voitti urallaan myös kolme EM-mitalia Torinosta 1954.
Wielema valittiin ensimmäisenä naisena Alankomaiden vuoden urheilijaksi vuonna 1954.
Aiheesta muualla

Kuvia tai muita tiedostoja aiheesta Geertje Wielema Wikimedia Commonsissa
Gentioux-Pigerolles

| Gentioux-Pigerolles |
| --- | --- |
 Saint-Martialin kirkko
 vaakuna
 Gentioux-Pigerolles
 Koordinaatit: 45°47′07″N, 1°59′42″E 
Valtio:  Ranska
Alue:  Uusi-Akvitania
Departementti:  Creuse
Arrondissementti:  Aubusson
Pinta-ala:  
 – Kokonaispinta-ala:  79,3 km²
Väkiluku (2020):  376 
 – Väestötiheys:  4 as./km²
Kunnan numero:  23090
Infobox OKVirheellinen NIMI-arvo: 
Gentioux-Pigerolles (oksitaaniksi: Genciòus e Pijairòu) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 29 kilometriä Aubussonin kaupungista lounaaseen.
Kaatuneiden muistomerkki
Kylän keskustaan pystytettiin pormestarin johdolla vuonna 1920 ensimmäisessä maailmansodassa kaatuneiden muistomerkki. Muistomerkissä on 58 nuoren sodassa kuolleen miehen nimi. Poikkeavan muistomerkistä tekee pronssinen orpolapsi, jolla on lippalakki toisessa kädessä, ja nostaa nyrkkiään kirjoitusta kohti, jossa lukee "kirottu olkoon sota". Yleensä vastaavissa muistomerkeissä on kirjoitus "kuoli Ranskan puolesta". Muistomerkki oli siviili- ja sotilasviranomaisten boikotoima, eikä sitä vihitty koskaan käyttöön, eikä sitä saanut käyttää virallisissa seremonioissa. Vasta vuonna 1985 Creusen prefekti teki muistomerkille ensimmäisen virallisen vierailun. Vuoden 1990 alussa se rekisteröitiin muistopaikaksi. Pasifistit kokoontumaan joka vuosi 11. marraskuuta tämän muistomerkin ympärille vastustamaan sotia.
Romaaninen Saint-Martialin kirkko on rakennettu 1100-luvulla. Englantilaiset polttivat ja ryöstivät kirkon 1300-luvulla, mutta se rakennettiin uudelleen vuonna 1425.
Aiheesta muualla

Kuvia tai muita tiedostoja aiheesta Gentioux-Pigerolles Wikimedia Commonsissa
Futsalin maailmanmestaruuskilpailut 2008

| 2008 FIFA Futsal World Cup |
| --- | --- |

Joukkueet:  20
 :  93 karsijasta
Isäntämaa:  Brasilia
Ajankohta:  30. syyskuuta – 19. lokakuuta 2008
Mitalistit:  
–  Kultaa:   Brasilia
–  Hopeaa:   Espanja
–  Pronssia:   Italia
Ottelut:  56
Maalit:  387 (6,91 ottelua kohti)
Yleisö:  288 604 (5153 ottelua kohti)
Maalintekijä:   Pula (16 maalia)
Paras pelaaja:   Falcão
Maailmanmestaruuspokaali
Vuoden 2008 futsalin maailmanmestaruuskilpailut järjestettiin Brasiliassa 30. syyskuuta–19. lokakuuta. Kisakaupungit olivat Brasília ja Rio de Janeiro. Kilpailut olivat kuudennet FIFA:n alaiset maailmanmestaruuskilpailut. Vuoden 2008 lopputurnaus oli suurin siihen asti järjestetyistä, sillä lopputurnaukseen pääsi 20 maata aiemman 16 sijaan.
Kisoihin osallistuneet maat
Maailmanmestaruuden voitti isäntämää Brasilia, joka kukisti finaalissa hallitsevan mestarin Espanjan.
Joukkueet

Maailmanmestaruuskilpailujen karsintoihin osallistui yhteensä 93 maata, joiden lisäksi isäntämaa Brasilia pääsi kisoihin automaattisesti.
Kisoihin päässeet joukkueet olivat:
| Maanosa | Kiintiö | Maat |
| --- | --- | --- |
| Eurooppa (UEFA) | 6 |  Espanja  Italia  Portugali  Tšekki  Ukraina  Venäjä |
| Etelä-Amerikka (CONMEBOL) | 4 |  Brasilia (isäntämaana)  Argentiina  Paraguay  Uruguay |
| Aasia (AFC) | 4 |  Iran  Japani  Kiina  Thaimaa |
| Pohjois- ja Keski-Amerikka (CONCACAF) | 3 |  Guatemala  Kuuba  Yhdysvallat |
| Afrikka (CAF) | 2 |  Egypti  Libya |
| Oseania (OFC) | 1 |  Salomonsaaret |
Kisapaikat

Lopputurnauksen pelipaikkoina toimivat Ginásio do Maracanãzinho Rio de Janeirossa ja Ginásio Nilson Nelson Brasíliassa. Ginásio do Maracanãzinhossa pelattiin turnauksen finaali ja sen yleisökapasiteetti on 16 600. Ginásio Nilson Nelsonin yleisökapasiteetti on 12 100 ja siellä järjestettiin turnauksen avajaisseremonia.
| --- | --- |
Ginásio do Maracanãzinho: Ginásio Nilson Nelson
Lopputurnaus > Alkulohkot > Lohko A

2008 Maailmanmestari Brasilia
Fy

Fy tarkoittaa seuraavia:
länsifriisi, ISO 639-1 -koodi fy, kieli
Northwest Regional Airlines, IATA-koodi FY, lentoyhtiö
feynmanium, kemiallinen merkki Fy, alkuaine, nykyisin untriseptium (Uts)
filosofian ylioppilas, FY tai fil. yo., luonnontieteellisiä tai humanistisia aineita opiskeleva yliopisto-opiskelija
Friitalan Yritys, FY, suomalainen urheiluseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fy”, voi hakea sivunnimihaulla, laajalla sivunnimihaulla tai tekstihaulla.
Glarichelys

| Glarichelys |
| --- | --- |
 Glarichelys gwinneri
 oligoseeni 
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Merikilpikonnat Cheloniidae
Suku::  †Glarichelys  Zangerl, 1958
Lajit
 †G. knorri (Gray, 1831)  †G. gwinneri (Wegner, 1918) 
Katso myös
   Glarichelys Commonsissa 
Infobox OKNimi-testi OK: 
Glarichelys on sukupuuttoon kuollut merikilpikonnasuku. Suvussa on kaksi lajia, tyyppilaji Glarichelys knorri sekä Glarichelys gwinneri. Tyyppilaji tunnetaan ainoastaan poikasten jäänteistä; kilven pituus oli siksi vain 10–12 senttimetriä. Glarichelys gwinneri -lajista tunnetaan kuitenkin täysikasvuinen yksilö, jonka kilpi oli 68 senttimetriä pitkä. Joidenkin tutkijoiden mukaan Glarichelys gwinneri ja Glarichelys knorri ovat yhtä ja samaa lajia.
Glarichelys-suvulla oli laaja levinneisyys oligoseenilla muinaisen Paratethys-meren alueella. Fossiileja on löydetty Saksasta, Puolasta, Sveitsistä, Romaniasta ja mahdollisesti Kazakstanista. Glarichelys knorri löydettiin alun perin Sveitsin Glarusista, kun taas Glarichelys gwinneri on kuvattu Saksasta.
Nykyisten merikilpikonnien viisi sukua kehittyivät neogeenikaudella. Glarichelys ei edustanut tätä kehityshaaraa, mutta se oli kuitenkin lähellä nykyisiä merikilpikonnia samoin kuin esimerkiksi Puppigerus ja Eochelone.
Fredrik Monsen

| Fredrik Monsen |
| --- | --- |

Suurkäräjien puhemies
 1945–1949  
Edeltäjä:  C. J. Hambro
Seuraaja:  Gustav Natvig-Pedersen
Norjan puolustusministeri
 Nygaardsvoldin hallitus 15. elokuuta 1936 – 22. joulukuuta 1939 20. maaliskuuta 1935 – 15. marraskuuta 1935  
Edeltäjä:  Oscar Torp Jens Isak Kobro
Seuraaja:  Birger Ljungberg Adolf Indrebø
 Hornsrudin hallitus 28. tammikuuta 1928 – 15. helmikuuta 1928  
Edeltäjä:  Ingolf Elster Christensen
Seuraaja:  Torgeir Anderssen-Rysst
Suurkäräjeädustaja
 Hedmarkin ja Opplandin vaalipiiri 1922–1949  
Hamarin pormestari
 1917–1919  
Henkilötiedot
Koko nimi:  Christian Fredrik Monsen
Syntynyt: 27. huhtikuuta 1878 Kristiania, Norja
Kuollut: 31. tammikuuta 1954 (75 vuotta) Oslo, Norja
Ammatti:  opettaja, toimittaja, poliitikko
Tiedot
Puolue:  Työväenpuolue
Muut puolueet:  Norjan kommunistinen puolue (1925–1927)
Christian Fredrik Monsen (27. huhtikuuta 1878 Kristiania – 31. tammikuuta 1954 Oslo) oli norjalainen opettaja, toimittaja ja työväenpuolueen poliitikko. Hän istui suurkäräjillä vuosina 1922–1949 ja toimi niiden puhemiehenä 1945–1949. Vuosina 1928, 1935 ja 1936–1939 hän oli Norjan pormestari. Monsen edusti vuosina 1925–1927 kommunistista puoluetta, mutta palasi työväenpuolueeseen.
Fredrik Monsenin mukaan nimetty katu Hamarissa.
Aiheesta muualla

Kuvia tai muita tiedostoja aiheesta Fredrik Monsen Wikimedia Commonsissa
Fredrik Monsen Norjan suurkäräjien verkkosivuilla (norjaksi)
Glaronísi (Sérifos)

| --- | --- |
Sijainti:  37°07′27″N, 24°28′29″E, Sérifos Mílos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,003 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Glaronísi (kreik. Γλαρονήσι) on pieni Kreikan saari, joka kuuluu Kykladien saariryhmään ja sijaitsee Sérifoksen saaren etelärannikon edustalla. Saaren pinta-ala on noin 0,003 neliökilometriä ja se on asumaton (vuonna 2011). Hallinnollisesti Glaronísi kuuluu Sérifoksen kuntaan, Míloksen alueyksikköön ja Etelä-Egean saarten alueeseen.
Fwupd

| fwupd> Kehityshistoria |
| --- | --- |
Vakaa versio:  1.9.24 (21. elokuuta 2024)
Kehitystilanne:  aktiivinen
Tiedot
Lisenssi:  GNU LGPL v2.1
Aiheesta muualla
Verkkosivusto
Versiohallinta
fwupd on avoimen lähdekoodin ohjelmisto firmware-päivityksille eri laitteisiin. Laitteen ohjelmiston valmistaja lataa firmwaren Linux Vendor Firmware Service (LVFS) -palveluun, jossa ne varmistetaan, analysoidaan, tarkistetaan, signeerataan ja metatietoa lisätään. Ohjelmiston edustaohjelmisto lähettää tiedon daemon-ohjelmalle, joka tarkistaa tiedot ja järjestelmävaatimukset.
GNOME-projektin ylläpitäjä ja kehittäjä Richard Hughes aloitti projektin Dellille työskennelleen toisen kehittäjän kanssa.
Kun fwupd-palvelu on käynnissä käyttäjä voi hakea uusimmat tiedot fwupdmgr-ohjelmalla, tai KDE- tai GNOME-ympäristössä olevalla graafisella työkalulla. LVFS-palvelu on kertonut yli 20 miljoonasta firmware-latauksesta palvelun kautta.
Giuseppe Pinto

Giuseppe Pinto
Giuseppe Pinto (s. 26. toukokuuta 1952 Noci) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 1. huhtikuuta 1978. Hänet nimitettiin Pandosian titulaariarkkipiispaksi sekä apostoliseksi nuntiukseksi Senegaliin ja apostoliseksi delegaatiksi Mauritaniaan 4. joulukuuta 2001. Piispaksi konsekroinnin suoritti 6. tammikuuta 2002 paavi Johannes Paavali II, jota avustivat Leonardo Sandri ja Robert Sarah.
5. helmikuuta 2002 Pinto sai lisäksi nimityksen nuntiukseksi Kap Verdelle ja Maliin, 5. maaliskuuta vielä Guinea-Bissauhun. Hänet siirrettiin 6. joulukuuta 2007 nuntiukseksi Chileen ja 10. toukokuuta 2011 Filippiineille.
Fire of Unknown Origin

| Fire of Unknown Origin Blue Öyster Cult |
| --- | --- | --- |

Studioalbumin tiedot
 Äänitetty : Kingdom Sound -studio, New York ja The Automatt -studio, San Francisco 1981
 Julkaistu: kesäkuu 1981
 Tuottaja(t): Martin Birch
 Tyylilaji: hard rock heavy metal progressiivinen rock AOR
 Kesto: 39.06
 Levy-yhtiö: Columbia Records
Listasijoitukset
  24. (syyskuu 1981)  29.
Blue Öyster Cultin muut julkaisut
| Cultösaurus Erectus 1980 | Fire of Unknown Origin 1981 | Extraterrestrial Live 1982 |
Fire of Unknown Origin on Blue Öyster Cult -yhtyeen studioalbumi vuodelta 1981. Se sisältää Top 40 -menestyskappaleen ”Burnin’ for You”. Albumi jatkoi edellisen Cultösaurus Erectus -albumin raskasta suuntausta, tosin ottaen vaikutteita progressiivisesta rockmusiikista ja AOR:stä. Albumi nousi Top-30:een niin Yhdysvalloissa kuin Britanniassakin. Yhdysvalloissa siitä myytiin kultalevyn arvoisesti. Albumi jäi alkuperäisen kokoonpanon toistaiseksi viimeiseksi rumpali Albert Bouchardin erottua yhtyeestä kesken albumia seurannutta kiertuetta.
Taustaa

Ennen albumin tekoa yhtyeeltä oli pyydetty musiikkia tekeillä olleeseenn tieteisanimaatioelokuvaan Heavy Metal. BÖC kirjoitti useita kappaleita elokuvan juonen pohjalta, mutta lopulta elokuvayhtiö päätti käyttää ainoastaan ”Veteran of the Psychic Wars” -kappaletta, joka ei edes perustunut kyseiseen elokuvaan. Tästä huolimatta valmiiksi kirjoitetut kappaleet päätyivät lopulta Fire of Unknown Origin -albumille. Albumin tuottajana toimi Martin Birch, joka oli tuottanut myös yhtyeen edellisen albumin.
Albumin julkaisu ja vastaanotto

Albumi julkaistiin kesäkuussa 1981 ja sen etukannessa on kuva kaapuasuisista kulttiin kuuluvista hahmoista. Takakannessa on kuva muinaisaikaisesta tähtikartasta.. Singleinä julkaistiin kappaleet ”Burnin’ for You” ja ”Joan Crawford”, joista kuvattiin myös promovideot. ”Joan Crawfordin” videota pidettiin liian ”kyseenalaisena” eikä musiikkikanava MTV suostunut esittämään sitä. 1980-luvun alussa MTV:stä oli tullut tärkeä kanava musiikkiteollisuudessa ja siellä artistit pääsivät videoidensa avulla entistä paremmin esille.
”Burnin’ for You” nousi sijalle 40 Billboardin single-listalla ja listakärkeen Mainstream Rock Tracks -listalla, ja siitä tuli yksi yhtyeen suurimmista hiteistä. Hittisinglen myötä myös albumi nousi top-30:een niin Yhdysvalloissa kuin Britanniassakin ja sitä myytiin lopulta kultalevyn arvoisesti Pohjois-Amerikassa.
Albumi sai kehuja musiikkilehdissä, esimerkiksi Rolling Stone- ja Sounds-lehtien kriitikot antoivat positiivista palautetta ylistäen yhtyeen omaperäistä lauluntekotyyliä ja onnistunutta tuotantoa. Tämän päivän mediassa Allmusic-sivuston kriitikko kehuu albumia ”yhtyeen parhaimmistoon kuuluvaksi” ja myös Sputnik Music -sivuston arvostelija sanoo albumia ”ehkäpä BÖC:n parhaaksi 1980-luvun levyksi”.
Albumi jäi Blue Öyster Cultin alkuperäiskokoonpanon viimeiseksi rumpali Albert Bouchardin erottua yhtyeestä kesken albumin jälkeistä kiertuetta. Hänet korvasi yhtyeen lavamanageri Rick Downey, joka oli myös osaava rumpali.
Kappaleet

Fire of Unknown Origin – 4.09 (säv. A. Bouchard/Patti Smith/E. Bloom/J. Bouchard/D. Roeser)
Burnin’ for You – 4.29 (säv. D. Roeser)
Veteran of the Psychic Wars – 4.48 (säv. E. Bloom/M. Moorcock)
Sole Survivor – 4.04 (säv. E. Bloom/J. Trivers/L. Myers)
Heavy Metal: The Black and Silver – 3.16 (säv. A. Bouchard/E. Bloom/S. Pearlman)
Vengeance (The Pact) – 4.41 (säv. A. Bouchard/J. Bouchard)
After Dark – 4.25 (säv. E. Bloom/J. Trivers/L. Myers)
Joan Crawford – 4.55 (säv. A. Bouchard/D. Roter/J. Rigg)
Don’t Turn Your Back – 4.07 (säv. A. Lanier/D. Roeser/A. Bouchard)
Singlejulkaisut

”Burnin’ for You” / ”Vengeance (The Pact)”  40. (Billboard Hot 100), 1. (Hot Mainstream Rock Tracks)
”Joan Crawford”  49. (Hot Mainstream Rock Tracks)
Muusikot

Eric Bloom – laulu, basso kappaleessa ”Heavy Metal: The Black and Silver”
Albert Bouchard – rummut, syntetisaattori, laulu
Joe Bouchard – basso, laulu
Allen Lanier – kosketinsoittimet
Donald ”Buck Dharma” Roeser – kitara, laulu, lyömäsoittimet, basso ja tehosteet kappaleessa ”Joan Crawford”
sekä:
Karla DeVito: taustalaulu
Sandy Jean: taustalaulu
Bill Civitella: lyömäsoittimet
Tony Cedrone: lyömäsoittimet
Jess Levy: jousisovitukset
Tuotanto

Martin Birch – tuottaja
Clay Hutchinson – nauhoitus
Paul Stubblepine – masterointi
Greg Scott – albumin kansitaide
Arvosteluja

Allmusic () linkki
Sputnik Music () linkki
Progarchives () linkki
Mark Prindle (7/10) linkki
Julkaisuhistoria

kesäkuu 1981: Columbia, FC 37389, US, LP
1981: CBS, 85137, UK / EU, LP
1990: Columbia, CK 37389, US, CD
199?: Columbia, 468183 2, EU, CD
2012: Sony Music, osana The Columbia Albums Collection -boksia, remasteroitu
Gaiole in Chianti

| Gaiole in Chianti |
| --- | --- |

 Gaiole in Chianti
 Koordinaatit: 43°28′N, 11°26′E 
Valtio:   Italia
Alue:  Toscana
Maakunta:  Siena
Pinta-ala:  
 – Kokonaispinta-ala:  128,89 km²
Korkeus:  219–833 m
Väkiluku (31.12.2015):  2 758
 – Väestötiheys:  21 as./km²
Infobox OKVirheellinen NIMI-arvo: 
Gaiole in Chianti on kunta Italian Toscanassa. Se sijaitsee Sienan maakunnassa. Asukkaita kunnassa on vajaat 3 000.